ועדת הכספים, כנסת 20, פרוטוקול מספר 932, 2018-01-24 09:45

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מקדם בברכה את השרה לשוויון חברתי גילה גמליאל.

משה גפני: בשבילנו זה כבוד גדול שאת כאן.

משה גפני: היית כאן בוועדה ואת מכירה אותה על בוריה.

משה גפני: אני מודה לך על הברכות.

משה גפני: את יודעת, זאת עבודה קשה כאן.

גילה גמליאל: כן.

גילה גמליאל: אני מכירה.

משה גפני: אנחנו מודים לך.

משה גפני: את השרה הראשונה שמגיעה לכאן.

משה גפני: עדיין אין תקציב שאושר במליאת הכנסת.

משה גפני: מכיוון שהמציאות תהיה ככל הנראה שנצטרך לדון בזמן הרבה יותר קצר מהזמן הרגיל, כנראה גם בשבוע הבא נביא לכאן שרים אפילו שעדיין אין את ספר התקציב.

משה גפני: אני דיברתי אתך על כך ואני ממש מודה לך על שאת הראשונה שמגיעה אפילו שאין את החומרים אבל אתה הבאת אותם.

משה גפני: הבמה לרשותך לתאר לנו את המשרד ולאחר מכן את סדרי הגודל עליהם מדובר.

משה גפני: אני מבין שהועברו אליך נושאים נוספים שהם מעבר לנושא של המשרד עצמו.

משה גפני: אני מבין שזה גם על בסיס אישי בנושאים שונים שעברו לטיפולך ואני מודה על כך.

ג'מאל זחאלקה: אדוני היושב ראש, הצעה לסדר.

ג'מאל זחאלקה: אני מנצל את ההזדמנות שהשרה כאן לברך את איימן סייף, לאחר שהודיע על פרישתו מהתפקיד, אתה הכרת אותו.

ג'מאל זחאלקה: הוא הוביל הרבה פעולות של המשרד ופעילות למען השוויון.

ג'מאל זחאלקה: אני רוצה לברך אותו ולאחל לו הצלחה.

ג'מאל זחאלקה: אני בטוח שהשרה תעשה זאת.

משה גפני: תודה רבה.

משה גפני: יפה.

משה גפני: השרה, בבקשה.

גילה גמליאל: בוקר טוב ותודה רבה ליושב ראש וליועצת המשפטית שלנו המקצוענית ולטמיר מנהל הוועדה.

גילה גמליאל: יש לך צוות לעניין.

גילה גמליאל: אני תמיד אומרת שכשיש צוות טוב, הרבה יותר קל לקדם את הדברים בהם אנחנו רוצים.

גילה גמליאל: הכנתי מצגת.

גילה גמליאל: אני מציעה שקודם כל נתחיל במה שהכנו והכול פתוח לשאלות וכמה שיותר, בשמחה רבה.

גילה גמליאל: המשרד לשוויון חברתי הוא משרד חדש.

גילה גמליאל: הוא הוקם בקדנציה הזו.

גילה גמליאל: החזון של המשרד הוא לפעול לחברה שוויונית על מנת לדאוג לצמצום הפערים שקיימים בחברה שלנו ולקדם את שוויון ההזדמנויות לכל.

גילה גמליאל: זאת בעצם מהות המשרד.

גילה גמליאל: המשרד בעצם מטפל במספר דברים.

גילה גמליאל: יש בו מספר יחידות, האחת, הרשות לפיתוח כלכלי חברתי למיעוטים בישראל.

גילה גמליאל: הקמנו רשות לצעירים, יש את הרשות לקידום מעמד האישה, את כל פרויקט מטה ישראל דיגיטלית וכמובן הבסיס לשמו קם המשרד, המשרד לאזרחים ותיקים.

גילה גמליאל: זאת פלטפורמה גדולה בה אנחנו מצליחים לפעול על מנת לדאוג לכל אותם פערים שקיימים.

גילה גמליאל: קיים פער דיגיטלי שאנחנו מצמצמים אותו, קיים פער בין-דורי שאנחנו מצמצמים אותו, פער גיאוגרפי אנחנו נותנים לו ביטוי בכל העשייה שלנו, פער של גילאות בין אזרחים ותיקים לצעירים ופערים חברתיים כלכליים ידועים.

גילה גמליאל: כל הדברים האלו, אנחנו שמנו אותם כדגשים מבחינתנו בעשיית המשרד.

גילה גמליאל: התקציב.

גילה גמליאל: בזמן שקיבלתי את המשרד שלנו התקציב היה יחסית נמוך לכל יחידות ההפעלה ועם השנים הצלחנו להגדיל אותו משמעותית על מנת שהעשייה תורחב ונצליח לממש ולקדם את כל מה שאנחנו רוצים לתת לו ביטוי.

גילה גמליאל: על מנת לצמצם פערים, צריך גם להשקיע משאבים.

גילה גמליאל: כפי שאתה רואה, האוצר נותן אמון במשרד והוא העלה לנו דרמטית את פוטנציאל העשייה לשנת 2019 למעל מיליארד שקלים של יכולת פעולה.

גילה גמליאל: אני חושבת שזה אומר הכול.

גילה גמליאל: אנחנו גם בין אלו שמנצלים את התקציב.

גילה גמליאל: כלומר, הוא לא רק כתוב לפרוטוקול וזו הסיבה שאנחנו מברכים את האוצר, את שר האוצר, את אגף התקציבים, על האמון ושיתוף הפעולה לאורך כל הדרך.

גילה גמליאל: לגבי התקנים, אותו דבר.

גילה גמליאל: ברגע שיש נפח פעילות, גם התקנים עלו בהתאם.

גילה גמליאל: אם בשנת 2017 היו לנו 57 תקנים בלבד, נכון להיום, לשנת 2019, עומדים על 101 תקנים לעשייה רחבה של הפעילות שאותה אני אפרט בהמשך.

משה גפני: מה זה פער גיאוגרפי?

גילה גמליאל: תכף אני אכנס לפרויקטים ואז תראה.

גילה גמליאל: זה נגב וגליל.

גילה גמליאל: אנחנו הצבנו מספר תכניות לאומיות שהמשרד לשוויון חברתי מוביל.

גילה גמליאל: התכנית הגדולה והדרמטית שהיה קושי בהתחלה בממשלה לקדם זו תכנית 922, אותה תכנית שהעניקה סכום היסטורי של 15 מיליארד שקלים למיעוטים בישראל ושם הטמענו בפעם הראשונה שינוי מדיניות שפועל לשינוי מנגנון ההקצאה לחברה הערבית.

גילה גמליאל: כלומר, אנחנו כמדינה, כממשלה, לוקחים אחריות על זה שקיימים פערים גדולים בין החברה הערבית לחברה היהודית בישראל ועל מנת לצמצם את הפער כפי שדיברנו עליו קודם, אנחנו צריכים להשקיע משאבים ולהטמיע אותם בתוך התקציב.

גילה גמליאל: כלומר, נכון להיום המשרדים השונים נדרשים מלכתחילה לתת לפחות את אחוז המיעוטים בישראל בתוך התקציב היוצא ואף מעבר לכך.

גילה גמליאל: כלומר, יש תחומים, כמו שתראו, בתקציב של משרד התחבורה, כאשר לפרויקט תחבורה ציבורית הוקצו 40 אחוזים מהתקציב עבור החברה הערבית ולא פחות.

גילה גמליאל: אם כן, תכנית 922, עד סוף שנת 2017 הוקצה סכום של חמישה מיליארד שקלים שיצאו לדרך מתוך התכנית.

גילה גמליאל: בתכנית הזאת פעלנו בשיתוף פעולה עם משרד האוצר, עם כל חברי הכנסת הערבים מכל סיעות הבית, ביחד עם ראשי הרשויות והוועד של הרשויות הערביות ובאמת הצלחנו להגיע כאן לתכנית משמעותית שתסגור בדיוק את אותו פער שדיברנו עליו קודם.

גילה גמליאל: בנוסף קידמתי תכנית נוספת לבדואים בצפון בסדר גודל של כ-900 מיליון שקלים, תכנית חומש.

גילה גמליאל: היא נקראת תכנית 1480 שהעברתי אותה בממשלה.

גילה גמליאל: עד סוף שנת 2017 הוקצה סכום של 250 מיליון שקלים שיצאו לדרך מתוך התכנית.

גילה גמליאל: אני חושבת שזה מראה שאנחנו לא רק מגישים את התכניות אלא אנחנו מוודאים בשטח ובפועל שהעבודה מתבצעת.

גילה גמליאל: כאן באמת צריך לברך את אבי המנכ"ל שלי על עבודה יסודית, את אמיר לוי מאגף התקציבים שכבר לא נמצא אתנו ואת שר האוצר אבל לא פחות גם את איימן סייף, מנהל הרשות לפיתוח חברתי כלכלי.

גילה גמליאל: בשתי התכניות המדוברות הכינו עבודת קודש ובאמת סוף סוף יצרנו אמון מול המערכת ולהראות שכאשר עובדים בשיתוף פעולה, גם אפשר להגיע להישגים.

גילה גמליאל: בימים האחרונים אנחנו עמלים על תכנית נוספת של ערים מעורבות וגם כאן רוצים לתת את הדגשים לצמצום הפער שקיים בתוך הערים המעורבות.

גילה גמליאל: אני לא אדבר על מה נעשה אלא על מה נעשה.

גילה גמליאל: החלטת ממשלה נוספת שקידמתי היא אותה תכנית לאומית דיגיטלית.

גילה גמליאל: התכנית הלאומית הדיגיטלית שהיא בנוסף לתקציב.

גילה גמליאל: אם אתה רואה, כל הפרויקטים, הם כבר מוטמעים.

גילה גמליאל: סכום של מיליארד וחצי שקלים כאשר התכנית הזאת היא לשנתיים.

משה גפני: מה זה?

גילה גמליאל: תכנית לאומית דיגיטלית.

גילה גמליאל: זאת תכנית שהצגנו לממשלה, איך אנחנו מן הצד האחד המובילים בעולם, בחמש המדינות המובילות בעולם בתחום הדיגיטל.

גילה גמליאל: מן הצד האחר, אני הטמעתי מדיניות שאומרת שאנחנו לא נשאיר אף אחד ואף אחת מאחור.

גילה גמליאל: מה זה אומר, איך זה מתורגם?

גילה גמליאל: ניקח לדוגמה – בהמשך נגיע לזה – ערים חכמות.

גילה גמליאל: ערים חכמות, תל אביב זכתה בתערוכה בברצלונה במקום ראשון בעולם בערים חכמות.

גילה גמליאל: כשאני עשיתי את הבדיקה מה קורה בארץ, למאה ישובים בארץ אפילו לא היה אתר אינטרנט, לתת שירות לאזרחים.

גילה גמליאל: כשאני מדברת על צמצום הפער במדיניות שאני מקיפה, כבר עד סוף שנת 2017, אנחנו דאגנו להעביר בקולות קוראים ל-230 רשויות במדינת ישראל ותראו את האמון, חברי הכנסת הערבים, 100 אחוזים רשויות ערביות הגישו את הקול קורא בנושא הדיגיטל וכולן קיבלו.

גילה גמליאל: אצלי אין קול קורא דיפרנציאלי.

גילה גמליאל: 230 רשויות במדינת ישראל קיבלו באופן מלא את הסבסוד וכל הרשויות שהן בדרגה סוציו אקונומית אחד עד שלוש קיבלו מאתנו 90 אחוזים מימון של הפרויקט.

גילה גמליאל: זה בהחלט מבורך.

גילה גמליאל: זה ישודרג ותכף נפרט יותר.

גילה גמליאל: אני רוצה קודם כל לדבר על המקרו אבל תכף אני אפרט.

גילה גמליאל: חבר הכנסת גפני, משהו שיעניין אותך.

משה גפני: אותי מעניינים הערבים.

אחמד טיבי: ואותי מעניינים החרדים.

אחמד טיבי: הערבים.

אחמד טיבי: ערבים חרדים לגורלם.

גילה גמליאל: משהו של האוריינות הדיגיטלית.

גילה גמליאל: בטח לא משעמם לכם כאן.

משה גפני: לא משעמם.

גילה גמליאל: האוריינות הדיגיטלית, ממה שאני ראיתי בחסכים שקיימים, יש שלושה סקטורים נפגעים בעיקר מההתפתחות הדיגיטלית: המיעוטים, החרדים והאזרחים הוותיקים.

גילה גמליאל: גם כאן יש לנו תכניות ייעודיות שגם אותן אני אפרט בהמשך.

גילה גמליאל: החלטה נוספת של הממשלה, החלטה 3229.

גילה גמליאל: החלטת ממשלה שמדברת על תכנית לאומית למאבק בהטרדות מיניות.

גילה גמליאל: הקצינו לה 10 מיליון שקלים וגם היא עברה בממשלה ואני שמחה על כך.

גילה גמליאל: יש עוד הרבה דברים מתוכננים אבל לא אגע בהם כרגע אלא אעבור למהפכת הקולות קוראים לרשויות המקומיות.

גילה גמליאל: תסתכלו בשקף שאני מציגה לכם.

גילה גמליאל: אנחנו דאגנו להשקיע 140 מיליון שקלים בשנה לרשויות השונות ברחבי הארץ.

גילה גמליאל: נושא מרכזי הצעירים – 136 רשויות מקבלות מאתנו כ-35 מיליון שקלים בשנה עם הסכמים שנחתמו לשלוש שנים.

גילה גמליאל: כלומר, היופי בשינוי שהטמענו הוא שאנחנו לא מתזזים את כל המערכת להגיש קול קורא כל שנה אלא אנחנו נותנים להם את האפשרות לשלוש שנים ברצף והם יצטרכו רק להגיש את התכניות, להראות שהם מימשו בפועל והם מסודרים לשלוש שנים לתקציב פעילות שוטף למרכזים.

גילה גמליאל: אותו דבר עשינו לפעילות של אזרחים ותיקים.

גילה גמליאל: הגענו למסקנה שלא רק המשרד צריך לייצר פרויקטים ולומר לרשויות בואו וקחו, זה גם, אבל אנחנו גם פונים אליהם כאשר לכל רשות יש את הצביון של האזרחים הוותיקים שלה ורצינו שהם יידרשו ברשויות החרדיות וברשויות ערביות או במועצות האזוריות ועל כן נתנו להם את האפשרות לייצר את התכניות שהם רואים לנכון ולהגיש לנו.

גילה גמליאל: רשויות לגבי אזרחים ותיקים - 194 רשויות הגישו וכאן הקצינו כ-30 מיליון שקלים לנושא הזה.

משה גפני: כל שנה.

גילה גמליאל: כל שנה 30 מיליון שקלים.

גילה גמליאל: אותו דבר לגבי העצמת נשים.

גילה גמליאל: דאגנו לפעילות להעצמת נשים דרך היועצות לקידום מעמד האישה וכאן 184 רשויות, כ-28 מיליון שקלים כל שנה.

גילה גמליאל: כל שלושת קולות הקוראים הללו נסגרו לשלוש שנים.

גילה גמליאל: כלומר, מי שקיבל את הקולות קוראים מסודר לשלוש השנים הקרובות.

גילה גמליאל: אותו דבר, עם קצת שינויים, לגבי הדיגיטלי עליו דיברתי קודם.

גילה גמליאל: 232 רשויות – 45 מיליון שקלים.

גילה גמליאל: כל המערכת הבסיסית של הדיגיטל תשודרג וזה יקפיץ את כל הרשויות מדרגה.

גילה גמליאל: זה כל שנה.

גילה גמליאל: זה סכום לשנה אחת, 45 מיליון שקלים.

גילה גמליאל: בשנה הקרובה אנחנו מייצרים להם כבר שדרוג נוסף של פינוי אשפה חכם וחסכוני, של תאורה חסכונית, של לימוד מקוון של תלמידים.

גילה גמליאל: כל הדברים האלה ידאגו לכל הרשויות.

גילה גמליאל: אנחנו מקצים לזה 60 מיליון שקלים בשנה הקרובה וזה יוביל לשינוי.

משה גפני: כשאת מדברת על 140 מיליון שקלים, הכוונה ל-2019 או ל-2018?

גילה גמליאל: לא.

גילה גמליאל: זה בשנת 2018 והסכום הזה יעלה אפילו קצת יותר ב-2019 כי הוא גם כולל את כל הסכומים הקודמים של הקולות קוראים וגם בדיגיטלי העלינו אפילו ל-60 מיליון.

גילה גמליאל: זה עוד 15 מיליון שקלים.

משה גפני: בבסיס התקציב יהיו 60 מיליון שקלים לדיגיטלי?

גילה גמליאל: נכון.

גילה גמליאל: כן.

גילה גמליאל: יש לנו עכשיו פרויקטים נוספים עיקריים בתקצוב השנתי שחשבנו שיכולים לעניין אתכם.

גילה גמליאל: אנחנו פועלים כרגע על מנוע חוקה.

גילה גמליאל: זה מנוע חיפוש לאומי למיצוי זכויות של אזרחים ותיקים כאשר ממש בלחיצת כפתור של נתונים האזרחים הוותיקים יקבלו את הפלט של כל הזכויות שמגיעות להם.

גילה גמליאל: לא יצטרכו לחפש ולראות מה מגיע להם בביטוח לאומי, מה הם מקבלים ממשרד התחבורה, מה קורה להם כאן ושם, מה מגיע להם אם מצבם השתנה אלא הכול ירוכז במנגנון חיפוש.

גילה גמליאל: אחרי כל כך הרבה משא ומתן הצלחנו לעבור את כל הבירוקרטיה של האישורים וכל המעבר בין מחלקות, הביטוח הלאומי, הנתונים וכולי.

גילה גמליאל: זהו, אנחנו כבר אחרי זה וזה ממש כבר בשלבים הסופיים.

משה גפני: אם אני רוצה לדעת את הזכויות שלי, לאן אני הולך?

גילה גמליאל: אנחנו נתחיל את הפרויקט עם אזרחים ותיקים.

גילה גמליאל: אנחנו רוצים שזה יהיה פתוח לכלל האזרחים.

גילה גמליאל: אנחנו מתחילים עם האזרחים הוותיקים.

משה גפני: אזרח ותיק שגר בנהריה, איך הוא מגיע לזה?

גילה גמליאל: אנחנו מאמינים שמנוע החיפוש יהיה מוכן.

משה גפני: לא בנהריה.

משה גפני: בטייבה.

משה גפני: אני אזרח ותיק בטייבה.

גילה גמליאל: באמצע פברואר יפורסם המכרז בו אנחנו נדע את מי אנחנו מעסיקים.

גילה גמליאל: אני מאמינה שבאמצע-סוף השנה הקרובה, הבשורה הזאת כבר קיימת.

גילה גמליאל: בפועל אזרח ותיק יוכל להיכנס ולקבל פרטים.

משה גפני: אבל מה התכנית שלכם?

גילה גמליאל: אני אתן לאבי לפרט יותר בצד הטכני.

משה גפני: בסדר.

משה גפני: רק את החלק הטכני כי זה דבר מעניין.

משה גפני: זאת בשורה לאנשים.

<אבי כהן: ברמה הטכנית מה שקורה זה שהיום אין דבר כזה.

<אבי כהן: היום אתה צריך להתחיל לרוץ לשיכון, לרווחה, לקליטה, לביטוח לאומי וכולי.

<אבי כהן: אנחנו בשנה האחרונה בנינו לוח אלגוריתמים שמחבר את הכול ביחד ולכן זה לקח המון זמן.

<אבי כהן: באמצע פברואר יצא מכרז ואז מה שיקרה זה, אנחנו נפרסם את זה החוצה לציבור.

<אבי כהן: יהיה אתר אינטרנט.

<אבי כהן: זאת האפליקציה ביחד, עם האתר וגם האפליקציה, ותוכל לרשום שאני משה גפני, אני גר פה, יש לי רכוש, אני עולה חדש, כל מה שיש לך, אתה לוחץ אנטר וכתוב לך שבמשרד השיכון אתה זכאי לזה וזה, הנה הטפסים, הנה איש הקשר.

<אבי כהן: בביטוח לאומי, הנה הטפסים, הנה איש הקשר.

גילה גמליאל: זה נותן להם את כל האפשרות.

גילה גמליאל: לא רק מה מגיע להם אלא גם איך הם משיגים את הכול.

משה גפני: יהיה איש קשר ואיך מגיעים אליו ואיזה טפסים צריך למלא.

גילה גמליאל: בלי קשר לזה, אתה כבר מקדים את ההיבט של הפעלת המוקד לאזרחים ותיקים שאנחנו מקצים לו עשרה מיליון שקלים.

גילה גמליאל: שם היום יש אפשרות לכל אזרח ותיק להתקשר כל יום בחמש שפות משעה 8:00 בבוקר עד 8:00 בערב, בימי ראשון עד יום חמישי, ולקבל מענה.

גילה גמליאל: 150 אלף פונים פנו במהלך השנה האחרונה.

גילה גמליאל: החזירו להם 27.5 מיליון שקלים לכיסם של אזרחים ותיקים שאם לא הייתה להם את האפשרות לפנות, לא היו מקבלים.

משה גפני: הם לא ידעו את הזכויות שלהם.

<אבי כהן: נכון.

גילה גמליאל: הם לא ידעו את הזכויות שלהם.

גילה גמליאל: הם פנו וקיבלו החזרים.

גילה גמליאל: זה היופי שבזה.

גילה גמליאל: מה שאנחנו רוצים לעשות זה שברגע שאנחנו מרכזים את כל הזכויות, כאן אנחנו גם נסייע בידם דרך המוקד והם יוכלו לקבל את מה שמגיע להם.

גילה גמליאל: יש את מיזם העדויות של היהודים יוצאי ערב ואירן.

גילה גמליאל: הקצינו לזה עשרה מיליון שקלים.

גילה גמליאל: יש חוק שאני אמונה עליו במשרד שנקרא ציון היום של היציאה והגירוש של היהודים ממדינות ערב ואירן.

גילה גמליאל: שם ראינו שיש חלק מהסיפור היהודי שלא מסופר.

גילה גמליאל: לדוגמה, אימא שלי נולדה בלוב, אבא שלי נולד בתימן, וכל הסיפור של איך הם חיו בתימן, אני שמעתי סיפורים על שכנות טובה ושמעתי סיפורים אחרים.

גילה גמליאל: כלומר, הסיפור הזה צריך להישמע.

מוסי רז: ג'מאל מומחה ליהדות תימן.

גילה גמליאל: זה נכון.

גילה גמליאל: בלוב היה השלטון הפשיסטי ששיתף פעולה עם הנאצים בזמן מלחמת העולם השנייה, היה את הג'אדו שמשם יהודים נשלחו לברגן בלזן ואנשים לא ממש יודעים את כל הסיפור.

גילה גמליאל: כל עוד יש יהודים שהם חיים, אנחנו רוצים לשמוע את הסיפור השלם איך הם הסתדרו שם, מה התרומה שלהם למדינות ערב ולמה הם עלו לארץ, מאיזו סיבה אין כמעט יהודים במדינות הללו, מה גרם להם לעלות לארץ ישראל.

משה גפני: אבל זה לא אותו הדבר.

משה גפני: את עושה כאן הכללה מאוד רחבה.

גילה גמליאל: לא.

גילה גמליאל: אני מדברת על המיזם עדויות.

גילה גמליאל: זה החוק.

גילה גמליאל: אני מחויבת לחוק.

משה גפני: למשל יהודי מרוקו אומרים - - -

גילה גמליאל: אז יציאה וגירוש.

משה גפני: כן, אבל במרוקו הם אומרים שהם חיו לגמרי טוב.

גילה גמליאל: שם הם היו היועצים של המלך.

גילה גמליאל: אנחנו רוצים את הסיפור השלם שהיה שם, שבאמת יציג את מה שנעשה במדינות ומבחינתי זה סיפור שחייב להיאמר.

גילה גמליאל: גיליתי שיש חוק שמדבר על עדי ערב ואירן אבל היו קוצ'ינים - ראש המטה שלי הוא קוצ'יני – והיום יש ריכוזים של ישובים בנבטים, במטה יהודה, ואיך הם הגיעו לכאן?

גילה גמליאל: מה היה שם?

גילה גמליאל: לטעמי אלה סיפורים מרתקים ואנחנו חייבים לדעת אותם.

משה גפני: אני רק אומר שהסיפורים הם לא אותם סיפורים.

משה גפני: אין בזה הכללה.

גילה גמליאל: צריך לשמוע גם את זה וגם את זה.

מוסי רז: יש גם כורדים.

גילה גמליאל: אני רוצה להקיף את כל קהילות ישראל – כורדים, גיאורגים וכולי.

משה גפני: צריך להדגיש שלא כולם אותו הדבר.

משה גפני: היה שלטון במדינה מסוימת שהיה רע אבל היה שלטון במדינה אחרת, גם מדינה ערבית, והוא היה טוב.

גילה גמליאל: גם בתקופת השואה היו חסידי אומות עולם.

משה גפני: כן, אבל אני כאן מדבר על מדינות.

ג'מאל זחאלקה: אל תשווי.

גילה גמליאל: לא עשיתי השוואה.

משה גפני: זה לא שווה לאירופה.

משה גפני: נכון.

משה גפני: לגמרי.

ג'מאל זחאלקה: זה עולם אחר לגמרי.

גילה גמליאל: ניסיתי לומר שיש אנשים טובים ויש אנשים רעים ואת הסיפור השלם הזה צריך להביא.

ג'מאל זחאלקה: הוא דיבר על מדינות.

ג'מאל זחאלקה: לא על אנשים.

גילה גמליאל: הסיפור השלם צריך להיות מסופר.

משה גפני: לגבי היועצים של המלך, רשמתי לי לבדוק.

גילה גמליאל: דבר נוסף.

גילה גמליאל: דיברנו על צמצום פערים.

גילה גמליאל: צמצום פערים זה קורס הפסיכומטרי.

גילה גמליאל: הקורס הפסיכומטרי יוצר חסם מרכזי לצעירים שלנו להגיע למוסדות אקדמיים וללמוד.

גילה גמליאל: כאן דרך הדיגיטל – עכשיו אנחנו ממש סיימנו את המכרזים וזה יוצא לדרך ממש בקרוב – יהיה קורס פסיכומטרי חינם בשפה הערבית והעברית לצעירים באון ליין.

גילה גמליאל: זאת בשורה טובה.

גילה גמליאל: כשאני אהיה שרת חינוך אני אבטל לגמרי את הבחינה הפסיכומטרית אבל עד אז אנחנו נדאג שיהיה קורס חינם, כל אחד בקצב שלו, באון ליין.

גילה גמליאל: זאת באמת בשורה עצומה לצעירים שלנו.

משה גפני: הבשורה היא שתהיי שרת חינוך.

גילה גמליאל: הלוואי.

גילה גמליאל: לגבי מוקדי הקליטה לקהילה האתיופית.

גילה גמליאל: 25 רשויות נפלטו ממשרד הקליטה והייתה להם את המצוקה לאיזה כיוון ללכת.

גילה גמליאל: אני גישרתי על הפערים הללו וכאן 86 תקנים בעלות של 12 מיליון שקלים בשנה.

גילה גמליאל: אנחנו דואגים לאפשר להם את המשך הפעילות ברשויות.

משה גפני: למה הם נפלטו?

גילה גמליאל: בגלל שמשרד העלייה והקליטה לא רצה לשמר אותן אצלו.

גילה גמליאל: אנחנו היינו כתובת, כמו שהייתה אותה בעיה בזמנו עם הנוצרים.

גילה גמליאל: גם שם הייתה בעיה עם משרד החינוך ואנחנו קלטנו אותם אלינו כדי למצוא את הפתרון וגם עם הנוצרים פתרנו את הסיפור עם בתי הספר הנוצרים.

גילה גמליאל: מרכזי טיפול זהב.

גילה גמליאל: זאת יוזמה שלי שחשבתי עליה.

משה גפני: רגע.

משה גפני: איך הייתה ההחלטה?

משה גפני: זה עלה כאן בוועדה על ידי שני חברים.

משה גפני: איך זה עבר אליך?

משה גפני: בהחלטה?

משה גפני: במה?

משה גפני: הנושא של בתי הספר הנוצרים.

משה גפני: מי שניהל את הישיבה היה אחמד טיבי.

משה גפני: איך זה עבר?

גילה גמליאל: לא הייתה החלטת ממשלה.

משה גפני: זה היה סיכום עם שר האוצר.

גילה גמליאל: סיכום עם שר האוצר ושר החינוך.

ג'מאל זחאלקה: זה לעקוף את משרד החינוך.

גילה גמליאל: כדי לתת פתרון.

אחמד טיבי: למה אין מעקפים כאלה כדי לעזור לחרדים?

משה גפני: בדיוק.

גילה גמליאל: אישית אני יכולה באהבה, אבל לא קיבלתי סמכות מאף אחד.

גילה גמליאל: אתה יודע שרציתי להקים רשות לחרדים.

גילה גמליאל: אני בהחלט חושבת שיש לזה מקום.

משה גפני: זה רעיון טוב.

גילה גמליאל: אני חושבת שיכולתי לגייס הרבה מאוד משאבים לצמצום הפער אבל עדיין גם כאן לא קיבלתי סמכויות.

משה גפני: זאת לא הייתה החלטת ממשלה או משהו.

גילה גמליאל: לא.

משה גפני: זה היה סיכום בינך לבין שר האוצר.

גילה גמליאל: נושא מרכזי טיפות זהב.

גילה גמליאל: יש לי שתי בנות בגיל שמונה ושש.

גילה גמליאל: עד גיל חמש הייתי לוקחת אותן לטיפות חלב לטיפול מונע.

גילה גמליאל: ילדים בריאים הולכים לטיפות חלב, למקום של ילדים בריאים ולא למרפאות.

גילה גמליאל: אז אמרתי, רגע, למה אזרחים ותיקים בגיל מסוים שצריכים לעשות בדיקות שגרתיות ולשמור על החיוניות והבריאות, למה הם צריכים ללכת למרפאה ולהיחשף לחולים.

גילה גמליאל: אז עלה אצלי הרעיון של טיפות זהב.

גילה גמליאל: אז אמרתי, נקים מרכזים כאלה לאזרחים ותיקים שהם יבואו לשם וכל הבדיקות השגרתיות ייעשו שם.

גילה גמליאל: העליתי את הרעיון הזה בפני הג'וינט, דרך אשל, והם אמרו למה לא נרחיב את זה גם לנושא מרכזי הצעירים, כמו מרכזי הצעירים שם יש הכוון תעסוקה, ונרכז את זה במקום אחד.

גילה גמליאל: אם כן, טיפות זהב הם כמו מרכזי צעירים וטיפות חלב.

גילה גמליאל: פלטפורמה רחבה מאוד כאשר אליה יגיע בבוקר אזרח ותיק ויהיה לו שם ספורט, בדיקות שגרתיות, הכוון תעסוקה, רכישת לימודים, מכלול שלם.

גילה גמליאל: יצאנו לפיילוט בשמונה רשויות השנה כך שכולי תקווה שלעתיד לבוא, כמו שראית 180 מרכזי צעירים בארץ, זה מה שיהיה לאזרחים הוותיקים שלנו.

גילה גמליאל: אני חושבת שזאת בשורה באמת טובה ומרגשת שתהיה בהמשך כשנסיים את הפיילוט.

משה גפני: המרכזים שנמצאים היום לאזרחים ותיקים - - -

גילה גמליאל: זה לא אצלי במשרד לצערי.

גילה גמליאל: זה במשרד הרווחה.

גילה גמליאל: כל מרכזי היום.

משה גפני: במה זה שונה ממה שאת עושה?

גילה גמליאל: זה שונה.

משה גפני: את החלק הזה של טיפות זהב, הבנתי.

משה גפני: זה שונה, זה לא שם.

גילה גמליאל: זה שונה לחלוטין.

משה גפני: כן, אבל אנחנו מכירים את המרכזים האלה בהם יש מקומות אליהם האזרחים הוותיקים באים ועושים פעילות.

משה גפני: במה ההרחבה הזאת עליה את מדברת תהיה שונה?

גילה גמליאל: שוני כאן הוא כי דרך הרשויות עצמן אנחנו יוצרים במה שפתוחה כל היום.

גילה גמליאל: זה לא שאתה בא מ-8:00 בבוקר עד 13:0 ושוהה שם ואחר כך הולך הביתה.

גילה גמליאל: זה מקום שפתוח כל היום וכל הערב.

גילה גמליאל: תכף נדבר על נושא טיפול בסוגיית הבדידות של האזרחים הוותיקים.

גילה גמליאל: זה חלק מהמקומות שם יהיה להם את היכולת להיות שם במהלך היום.

משה גפני: אם זה מצליח, יכול להיות שצריך לבטל את הנושא הזה של משרד הרווחה ולעשות מזה פרויקט גדול מכיוון שזה רעיון מצוין.

גילה גמליאל: אנחנו מסתכלים יותר לצד של האנשים, גם בפן של לשמר את החיוניות של האזרחים הוותיקים.

משה גפני: אזרח ותיק בריא לפי הפרויקט הזה, לפי הפיילוט, הוא הולך בבוקר לאיזשהו מקום שם יש את המרכז הזה, שם הוא גם עושה בדיקות כשהוא צריך.

משה גפני: הוא איש בריא, הוא אזרח ותיק ויש לו את כל הפעילות שם.

גילה גמליאל: כן.

גילה גמליאל: הוא יכול לבוא ולקבל ממש רפורמה שלמה בנושא הזה.

גילה גמליאל: תעסוקת אזרחים ותיקים.

גילה גמליאל: העברתי בהחלטת ממשלה את האסטרטגיה איך אנחנו מתמודדים עם הנושא של הזדקנות האוכלוסייה בהקשר של תעסוקת אזרחים.

גילה גמליאל: הקצינו לזה 15 מיליון שקלים.

גילה גמליאל: יש לנו שיתוף פעולה עם פרויקט שנקרא דרוש ניסיון.

משה גפני: מה זה תעסוקה?

משה גפני: מה זה אזרח ותיק?

גילה גמליאל: אנחנו כאן דאגנו להקדים את הגיל, מגיל 55 ומעלה.

גילה גמליאל: אנחנו נותנים אפשרות למי שרוצה להשתלב בתעסוקה.

גילה גמליאל: פרויקט שנקרא דרוש ניסיון בו אנחנו מוקירים את היכולת של אזרחים ותיקים להשתלב במקום תעסוקה.

גילה גמליאל: יש כאלה שרוצים ללכת לעבודה, יש כאלה שזקוקים לזה מכל סיבה שלא תהיה, כי אין להם מספיק פנסיה, כי הם נפלו בעסקים ולא צברו פנסיה.

משה גפני: תוחלת חיים גבוהה יותר.

גילה גמליאל: כן.

גילה גמליאל: בקרוב היא תגיע למאה בממוצע.

משה גפני: בעזרת השם.

גילה גמליאל: הם מרוויחים כל יום שש שעות תוספת שעות לתוחלת החיים שלהם.

משה גפני: את יכולה עכשיו, או אולי אחר כך לומר כי זה אצלנו על סדר היום, לגבי העלאת גיל הפרישה לנשים?

משה גפני: זה נוגע לעניין הזה וזה יגיע אליך.

גילה גמליאל: הסוגיה הזאת של העלאת גיל הפרישה, אני הגשתי את המסקנות לוועדה שהוקמה על ידי שר האוצר.

גילה גמליאל: אני טוענת שחדל התייחסות מגדרית לגיל פרישה.

גילה גמליאל: מה שכן צריך להתבצע זה בחינה של מקצועות שחיקה שבמקצועות שחיקה צריך להשאיר את הרף של 62 אבל מעבר לכך צריך להגדיל לפחות לגיל 70, עם העלאת תוחלת החיים, ומתן בחירה לאנשים.

גילה גמליאל: אני עוברת פיזיותרפיה ביד והמוקדנית שם נאלצה לצאת בגיל 67 לפנסיה והיא שואלת מה היא תעשה עכשיו.

גילה גמליאל: היא אומרת שבעלה עובד עד הצהרים ולמה מונעים ממנה להמשיך לעבוד?

גילה גמליאל: אני אומרת שצריך לעשות התאמות.

גילה גמליאל: אי אפשר כל הזמן להיות בקיבעון של מסכנות ולהסתכל רק על החלקים שזועקים לעזרה ייעודית.

גילה גמליאל: להם צריך לתת מענה נקודתי אבל אנחנו נמצאים כבר במקום אחר כאשר יש שלל מקצועות - -

משה גפני: זאת אומרת, את בעד העלאת גיל הפרישה.

גילה גמליאל: בהחלט.

משה גפני: אם אני מתרגם נכון את הדברים שלך.

גילה גמליאל: אני בעד לפחות לגיל 70 בבחירה.

גילה גמליאל: לתת לאנשים את הבחירה.

גילה גמליאל: אני אומרת שצריך לתת להם את אפשרות הבחירה עד גיל 70.

משה גפני: זה בסדר, על זה אין ויכוח.

גילה גמליאל: בגילאים שונים לתת את אפשרות הבחירה.

גילה גמליאל: היום נותנים עד גיל 67 לגברים ונשים.

גילה גמליאל: אני אומרת להעלות עד זה עד גיל 70.

גילה גמליאל: זה דבר שמתחייב.

משה גפני: מתוך בחירה זה בסדר גמור.

משה גפני: לפי דעתי כולם מסכימים לזה.

משה גפני: רק האוצר לא.

גילה גמליאל: אני טוענת שלא צריך ללכת לפי אישה או גבר אלא צריך לחלק את זה למקצועות.

גילה גמליאל: יש מקצועות של שחיקה.

גילה גמליאל: מרבית הנשים הן במקצועות שחיקה לצערנו נכון להיום אבל עם הטמעת שוק התעסוקה לנושא של שילובן של נשים במקומות התעסוקה, אם אנחנו ניצור כבר את השינוי הזה בתפיסה של העלאת גיל פרישה, אז אנחנו נהיה במקום אחר.

גילה גמליאל: נכון להיום מקצועות שחיקה, להשאיר את זה על גיל 62, לא להעלות ל-64, ואז זה נותן מענה לכל אותן נשים, לאותה מצוקה של ארגוני נשים.

משה גפני: האוצר לא מסכים.

גילה גמליאל: אני מאמינה שאפשר להעביר את זה.

גילה גמליאל: הם מרווחים על העלאת גיל הפרישה לכלל שאר המקצועות, לגיל 67.

משה גפני: אנחנו הצענו, הנחנו הצעת חוק של הוועדה, להעלות את גיל הפרישה.

משה גפני: אני לא מדבר על בחירה.

משה גפני: בחירה, אני מסכים אתך לחלוטין וזה ממש נכון.

משה גפני: אני מדבר על המצב שבהכרח היא מאבדת את קצבת הזקנה וממילא היא נשארת בלי תעסוקה ובלי קצבה ונזרקת לרחוב.

משה גפני: אנחנו הצענו בהצעת החוק, ועל זה יש לנו דיון עם משרד האוצר, להעלות את גיל הפרישה באופן מדורג לגיל 64, הכרח, לא בחירה כי אז מאבדים את קצבת הזקנה, אבל אנחנו נותנים פתרון למקצועות השוחקים לקבוצות הללו או אלו מגיל 55, את הנושא של מס הכנסה שלילי ובעיקר את דמי האבטלה.

משה גפני: יש לנו ויכוח עם האוצר ועל זה כנראה יקום או ייפול דבר, האם לתת להם לשנתיים או לתת להם לשנה.

משה גפני: אנחנו לא מוכנים לוותר.

משה גפני: אני לא רוצה להיות הרשע שמעלה את גיל הפרישה.

משה גפני: אגב, זה קיבל תמיכה של כל חברי הוועדה מכל הסיעות.

משה גפני: אנחנו מעלים את גיל הפרישה אבל בפרק הזמן הזה אנחנו נותנים פתרון לנשים הללו.

גילה גמליאל: אני מציעה שתעלו כלפי מעלה.

משה גפני: בסדר.

משה גפני: זה בסדר גמור.

גילה גמליאל: אתן לך דוגמה.

גילה גמליאל: יום אחד הייתי בטיסה וביקשו ממני הטייסים להיכנס לקוקפיט ושאלו אותי למה בגיל 65 אסור להם לטוס והפרישה שלהם בגיל 67.

גילה גמליאל: לזה אני מתכוונת.

גילה גמליאל: ללכת לפי מקצועות ולא לפי מגדר.

משה גפני: אני מסכים.

גילה גמליאל: בטיסה אחרת בא אלי דייל צעיר עם עגיל באוזן, בגיל 67, ושואל למה הוא עכשיו לא יכול לעבוד ושואל מה הוא יעשה.

גילה גמליאל: הוא מאוד נהנה לטייל בעולם, כיף לו בתפקיד שלו אבל מאלצים אותו לפרוש.

גילה גמליאל: כל היום אנחנו סביב הדברים הללו וצריך להבין שצריך לתת לאנשים את האפשרות להמשיך את התעסוקה.

גילה גמליאל: אנחנו הפנמנו את זה.

גילה גמליאל: יצרנו 60 תקנים - - -

משה גפני: כדי לקדם את העניין הזה שאת אומרת שכולנו מסכימים אתו, צריך להעלות את גיל הפרישה לגיל 64, לנשים.

משה גפני: עכשיו.

משה גפני: להעלות את זה באופן הזה ולתת את ההטבות.

משה גפני: מי שהיה צריך להגיד לנו או להגיד לי מה עמדתו בעניין הזה, זה שר האוצר והוא לא אמר.

משה גפני: הוא עשה ועדה אבל הוא לא אמר.

משה גפני: הוא בעצם אמר תחליטו אתם.

משה גפני: הוא אמר שהוא רוצה לשמוע מה הוועדה מחליטה.

גילה גמליאל: תחליטו.

משה גפני: בסדר.

משה גפני: זה הכיוון שלנו.

גילה גמליאל: אני בעד.

משה גפני: את שרה בממשלה.

משה גפני: לא תמיד מה ששר האוצר אומר הפקידים אומרים.

מיקי לוי: יש לזה משמעות כספית.

משה גפני: בטח שיש משמעות כספית.

גילה גמליאל: נושא נוסף הוא הקמת מתחם רב ייעודי לאנשים עם מוגבלויות שיש בו הקצאה של 75 מיליון שקלים.

משה גפני: מרוב שנכנסנו לעניין של העלאת גיל הפרישה, לא אמרת מה את עושה עם תעסוקת אזרחים ותיקים.

גילה גמליאל: כמה דברים.

גילה גמליאל: דבר ראשון, הקצינו 60 תקנים במגזר הציבורי כדי לשמש דוגמה למגזר הפרטי בשילוב של אזרחים ותיקים במעגל התעסוקה.

משה גפני: אזרחים ותיקים לאחר גיל הפנסיה.

גילה גמליאל: לאחר גיל הפנסיה.

גילה גמליאל: דבר שני, דאגנו לקיים ירידי תעסוקה בכל הערים בארץ ויריד מרכזי פעם בשנה אליו מגיעים מקומות תעסוקה מהרמות הגבוהות ביותר של החברות בארץ שפותחות את השורות שלהן עבור אזרחים ותיקים.

גילה גמליאל: יש לזה הצלחה מסחררת.

גילה גמליאל: מדובר באלפים.

גילה גמליאל: אני יכולה לבוא לכאן פעם בשבוע ולספר לכם כל פעם על פרויקט אחר.

גילה גמליאל: זה פשוט מחמם את הלב לראות את התוצאות.

משה גפני: אני מתאר לעצמי שזה מצליח.

גילה גמליאל: כמה אזרחים ותיקים יש לנו כבר בהשמה, שנקלטו?

<אבי כהן: קרוב ל-1,200.

גילה גמליאל: 1,200 אזרחים ותיקים בהשמה בשנה.

משה גפני: אנשים רוצים לעבוד.

גילה גמליאל: אנשים רוצים לעבוד.

גילה גמליאל: יש 8,000 שבאים ומבקשים.

גילה גמליאל: כלומר, תראה את הפער בין הביקוש להיצע נכון להיום.

גילה גמליאל: אנחנו דואגים להטמיע את זה גם בפני המעסיקים, כמה שהשילוב של הגילאות חשוב ואני מאמינה שעם הזמן אנחנו נצליח להתגבר על זה יותר, גם אם נגדיל את גיל הפרישה.

גילה גמליאל: הפגת הבדידות.

גילה גמליאל: 23 אחוזים מאזרחי מדינת ישראל סובלים מבדידות קשה.

גילה גמליאל: אנחנו כאן דאגנו למספר תכניות בעלות של 25 מיליון שקלים.

גילה גמליאל: אנחנו מגיעים ל-14 אלף אזרחים ותיקים בשנה וגם זה לא מספיק ואנחנו צריכים עוד.

גילה גמליאל: הפתרון שאנחנו נותנים עכשיו הוא גם את השילוב הבין-דורי אותו הכנסנו מאוד חזק גם בבתי הספר, גם עם תנועות הנוער, גם עם בנות השירות הלאומי וגם עם פרויקטים יפים כמו כאן גרים כאשר סטודנטים יבואו לגור אצל אזרחים ותיקים ויצטרכו לישון לפחות שלושה לילות.

גילה גמליאל: שם הם מקבלים מאתנו מלגת לימודים.

גילה גמליאל: זה וין-וין פותר את בעיית הדיור לצעירים וגם כאן

גילה גמליאל: אנחנו נרחיב את זה במהלך השנה הקרובה.

גילה גמליאל: גם בנושא הדיגיטלי.

גילה גמליאל: הייתי אצל אזרחית ותיקה בת 94 שהיא עם האייפד שלה אחרי שהיא עברה את כל ההכשרה.

גילה גמליאל: היא בקשר עם הנינים שלה בארצות הברית דרך המחשב ויש לה אפליקציות שהיא משחקת כמו המרוץ למיליון וכולי.

גילה גמליאל: זה נותן להם חלק ניכר מסוגיית הפגת הבדידות בתכניות שלנו בנושא אוריינות דיגיטלית לאזרחים ותיקים.

גילה גמליאל: מה שאנחנו מתכננים, העליתי את הנושא של הסבת מבנים לדיור מוגן למעמד הביניים של אזרחים ותיקים.

גילה גמליאל: הקצינו לזה 50 מיליון שקלים.

גילה גמליאל: את המיזמים לערים חכמות, אמרתי לכם, הסכום הנוסף.

גילה גמליאל: אוריינות דיגיטלית, דיברנו על כך.

משה גפני: למה אתם צריכים לעשות הסבת מבנים?

גילה גמליאל: זאת הפרוצדורה.

משה גפני: למה משרד השיכון לא צריך לעשות את זה?

גילה גמליאל: זה יחד עם משרד השיכון.

משה גפני: אתם צריכים לעקוב אחריו אבל למה הוא לא עושה את זה?

גילה גמליאל: אתה רוצה לפרט את הצד הטכני?

<אבי כהן: כן.

<אבי כהן: נכון שמשרד השיכון אחראי על הדבר הזה וזה נעשה בשיתוף עם משרד השיכון.

<אבי כהן: היוזמה הייתה של השרה.

גילה גמליאל: כן.

גילה גמליאל: אני העליתי את זה בקבינט של הדיור.

<אבי כהן: הכוונה כאן לקחת מבנים שהם כבר מבנים בעלות נמוכה באופן יחסי, אתה יודע להתאים אותם, כמו בית ספר נטוש שהיו בו לדוגמה 50 כיתות ואתה מתאים אותן ל-50 דירות לאזרחים ותיקים.

<אבי כהן: היוזמה היא של השרה.

<אבי כהן: התקציב, חלקו יגיע מאתנו וחלקו יגיע ממשרד השיכון אבל אנחנו מתכללים את כל הסיפור הזה.

<אבי כהן: יכול להיות שבסוף הביצוע עצמו יהיה על ידי משרד השיכון.

גילה גמליאל: לגבי אנשים עם מוגבלויות.

גילה גמליאל: אני רוצה לשתף כי זה פרויקט מאוד מאוד יפה.

גילה גמליאל: במודל שלי, כשאני מדברת על שוויון, גם כאן אנחנו לוקחים צעירים שהמערכת עד היום נתנה מענה למשפחות עד גיל 21.

גילה גמליאל: אנחנו הולכים להקים להם כפר, מעין ישוב, לאנשים עם מוגבלויות שיגורו עם צעירים שהם ללא מוגבלויות במתחם אחד ביחד.

גילה גמליאל: המקום יהיה נגיש ומונגש לכל המוגבלויות שקיימות.

גילה גמליאל: יהיו שם גם מחקרים אקדמיים, יהיו שם גם מונשמים.

גילה גמליאל: אני לא יודע אם אתה יודע אבל אימא שלי מונשמת כבר שנה ותשעה חודשים ואתה רואה במחלקות האלו צעירים והם לא צריכים להיות במחלקות גריאטריות.

גילה גמליאל: על כן אני אומרת ששם יהיה גם מקום, בחלקו, למונשמים צעירים מעל גיל 21 כך שהם יהיו בסביבה צעירה.

גילה גמליאל: זה מקום שכבר נמצא בשלבי בנייה מתקדמים בקדימה צורן.

גילה גמליאל: מחמם את הלב.

גילה גמליאל: אני מקווה שהמודל הזה שבעיני הוא סטרט-אפ חברתי, אנחנו נשכפל אותו למקומות נוספים ברחבי הארץ ונשווק אותו לעולם כמודל.

משה גפני: המקום הזה הוא מקום ממשלתי או מקום פרטי שמישהו זוכה במכרז?

גילה גמליאל: הוא מיזם משותף עם עמותת אלי"ן נוער.

גילה גמליאל: זה הפרויקט הספציפי אבל אנחנו נתנו מעטפת של החלטת ממשלה שהיא כוללנית.

גילה גמליאל: כלומר, אנחנו יכולים לעשות שיתופים מן הסוג הזה עם עמותות נוספות וזאת השאיפה, על מנת לקדם את הצעירים עם המוגבלויות.

גילה גמליאל: בלי קשר לזה, הרבה תחומים בדיגיטל אנחנו מפתחים בנושא של המוגבלויות ונותנים מענה ממש להרבה מן הדברים בפיתוחים ישראליים אותם אנחנו מעודדים מתוך רצון להיות המדינה המובילה בעולם בתחום הזה.

גילה גמליאל: כמי שאמונה גם על נושא של שוויון מגדרי, אני אציג לכם גם את הניתוח של התקציב מגדרי שאנחנו מצפים שגם הוא יעבור ובטח יעבור ברשות לקידום מעמד האישה עם שאר המשרדים, אבל שתדעו שזה קיים.

גילה גמליאל: בתקציב המדינה הצלחנו לקדם 100 אחוזים תקציב מגדרי וכל המשרדים צריכים להציג ברגע שהם מציגים את התקציב וכשהם יציגו אותו כאן, זה יקבל את הביטוי.

גילה גמליאל: אם ניקח לדוגמה את אגף האזרחים הוותיקים, אנחנו רואים שיותר נשים נהנות ומשתתפות בפרויקטים, מפאת הנתון העובדתי הבסיסי שנשים חיות יותר בממוצע הכללי ולכן הן יותר נמצאות בפוטנציאל להשתמש בכל הפרויקטים אותם אנחנו מקדמים.

גילה גמליאל: יש לכם שם את השקף שמציג לכם את הנושא.

גילה גמליאל: יש את הרשות לפיתוח כלכלי ואם שאלות, נשמח לענות.

גילה גמליאל: אנחנו רואים שגם ברשות לפיתוח כלכלי, בעיקר נשים הן אלו שמקבלות את התמיכה גם בהשתתפות בפרויקטים וגם בהקצאה תקציבית, מה שמוביל בסופו של דבר לנתונים בפועל של נשים שהן היום מבחינת המוסדות האקדמיים.

גילה גמליאל: כבוד היושב ראש, אני לא יודעת אם אתה יודע שיש יותר נשים ערביות סטודנטיות, מאשר גברים ערבים סטודנטים.

גילה גמליאל: בעבר אלה היו יותר גברים מאשר נשים והיום אלה יותר נשים מאשר גברים.

גילה גמליאל: אתה רואה שההשקעה הכספית מתועלת נכון ויוצרת את אותם שינויים.

משה גפני: אבל נכון להיום נשים ערביות נמצאות בתחתית המדרג מבחינת התעסוקה.

גילה גמליאל: נכון.

משה גפני: והתחרותיות והשכר.

גילה גמליאל: זו הסיבה שההשקעה כאן עבור נשים היא מאוד מאוד גבוהה.

גילה גמליאל: ראשית, כדי לשלב אותן בתעסוקה.

גילה גמליאל: הוקמו מרכזי הכוון תעסוקתי.

גילה גמליאל: מרבית המרכזים מנוהלים על ידי נשים.

גילה גמליאל: מי שנמצאות שם ועובדות, אלה ברובן נשים שקולטות את הנשים ומסייעות להן בעבודה.

משה גפני: נשים ערביות בתעסוקה, הבעיה היא לא זאת.

משה גפני: הבעיה היא שאין מפעלים בישובים הערביים ואין תחבורה כדי שהן תוכלנה לצאת.

גילה גמליאל: אם תרצו, אנחנו נקיים כאן דיון ממש מקיף רק על תכנית 922 וגם ניתן פירוט על תעסוקה של נשים ערביות.

גילה גמליאל: אני חושבת שבהחלט ראוי להציג בפניכם את ההישגים הטובים.

גילה גמליאל: מדובר על 19,574 נשים שלוקחות חלק בפרויקטים השונים של הרשות לפיתוח כלכלי.

גילה גמליאל: אני חושבת שזה בהחלט שינוי דרמטי, אם לא נגדיר אותו מהפכה ממש.

גילה גמליאל: היעדים הם ברורים.

גילה גמליאל: הצבנו יעד אסטרטגי שבתוך חמש שנים, כשנסיים את תכנית החומש 922, אנחנו הצבנו יעד שלפחות 42 אחוזים מהנשים הערביות תשתלבנה בתעסוקה.

גילה גמליאל: אני מקווה שנעמוד ביעד הזה ונצליח לקדם אותו.

גילה גמליאל: פרויקט מטה ישראל דיגיטלית.

משה גפני: את יודעת שזה לא רק הנושא של הכשרה אלא יש נושאים נוספים.

משה גפני: לנשים הערביות יש בעיה שאין אותה לשום מגזר אחר.

משה גפני: אין מפעלים בישובים הערביים או כמעט ואין, ואין תחבורה.

גילה גמליאל: לכן 40 אחוזים מההקצאה התקציבית בתחבורה הציבורית מחויבים לעבור לחברה הערבית.

גילה גמליאל: זה חלק מהאסטרטגיה של השילוב בתעסוקה.

גילה גמליאל: אנחנו לא דורשים מצ'ינג מהרשויות עבור בניית מעונות יום שהיו חסרים במגזר הערבי.

משה גפני: אם אנחנו עושים השוואה, מפעם לפעם אנחנו משתעשעים בעניין הזה, אם אנחנו לוקחים את העניין ברצינות, אין בעיה לגבי הנשים החרדיות.

גילה גמליאל: אתה מייצג את החרדים בצורה טובה.

משה גפני: אצל החרדיות אין את הבעיה הזאת מכיוון שבמגזר החרדי אין את הבעיה שיש במגזר הערבי לגבי נשים.

גילה גמליאל: נשים חרדיות עובדות.

גילה גמליאל: הבעיה היא גברים חרדים שלא עובדים.

גילה גמליאל: התכנית האסטרטגית שלנו כממשלה היא לתגבר את הגברים החרדים בעבודה ולתגבר את הנשים הערביות בעבודה.

גילה גמליאל: נשים חרדיות, אני אומרת לך חד משמעית שהן מודל לשילוב ההורות וקריירה יוצא דופן.

גילה גמליאל: מבחינתי, להפך, בהקשר הזה אנחנו רק עכשיו מקדמים יותר את הנושא של שילובן בהיי-טק.

משה גפני: אם את עוסקת בזה, אם אפשר גם לבדוק מה המשכורות של הנשים החרדיות.

גילה גמליאל: כן.

משה גפני: חשוב לבדוק את זה.

גילה גמליאל: בוא נעשה את זה ביחד.

משה גפני: על פי רוב הנשים שבויות.

משה גפני: הן לא הולכות לעבוד במקום אחר.

משה גפני: אותה חברה שנמצאת במודיעין עילית ונמצאת בפתח תקווה, הנשים החרדיות שעובדות במודיעין עילית מקבלות 60 אחוזים מהשכר.

משה גפני: כדאי לבדוק את זה.

גילה גמליאל: זה דבר שאסור שייעשה.

גילה גמליאל: בהחלט זה חייב להיפתר ולא רק להיבדק.

גילה גמליאל: ניתוח התקציב המגדרי של פרויקט מטה ישראל דיגיטלית.

גילה גמליאל: אנחנו רואים שכאן יותר נשים נהנות מהחלוקה אבל עדיין זה לא כזה דרמטי.

גילה גמליאל: יחסית שני המינים נהנים מהנושא.

גילה גמליאל: זה בגדול.

גילה גמליאל: אני רוצה להשאיר לכם זמן לשאלות.

גילה גמליאל: את הרשות לקידום מעמד האישה, ברור שכל הסכומים עוברים לקידום נשים ואין צורך להציג תקציב מגדרי.

משה גפני: תודה.

משה גפני: חבר הכנסת טיבי.

אחמד טיבי: תודה אדוני.

אחמד טיבי: בקצרה.

אחמד טיבי: ראשית, אני רוצה לברך את השרה.

אחמד טיבי: אנחנו עובדים אתה בשיתוף פעולה כי היא ממונה על המשרד שאחראי בממשקים רבים על הציבור הערבי והוזכר חלק מהנושאים בהם אנחנו עוסקים יום יום.

אחמד טיבי: השרה דיברה על המחלקה או על הרשות לפיתוח כלכלי.

אחמד טיבי: אכן, איימן סייף עמד בראש המחלקה ועבדנו אתו בשיתוף פעולה.

אחמד טיבי: הוא עשה עבודה מצוינת.

אחמד טיבי: הוא סיים את עבודתו.

גילה גמליאל: הוא לא סיים את עבודתו.

גילה גמליאל: אני לא יודעת למה מגדירים את זה כך.

ג'מאל זחאלקה: כך פורסם בעיתונות.

ג'מאל זחאלקה: תאירי את עינינו.

גילה גמליאל: הוא עדיין מכהן בתפקידו וכולי תקווה שימשיך.

מוסי רז: עד מתי?

גילה גמליאל: בואו אני אספר לכם משהו.

ג'מאל זחאלקה: מה שאת אומרת עכשיו, זאת הכותרת של העיתונות הערבית.

גילה גמליאל: במדינת ישראל זה עובד כך שיש לך מן הצד האחד טענות כנגד שרים בממשלה שכל היום הם ממנים מינויים פוליטיים.

גילה גמליאל: אז הגבילו תפקידים מקצועיים לארבע שנים פלוס עוד ארבע שנים.

גילה גמליאל: אני באה כשרה, אותי מעניינת עבודה מקצועית של הגורמים שלי במשרד.

גילה גמליאל: כשרציתי למנות לרשות לקידום מעמד האישה, מנעו ממני באיצטלות כאלה ואחרות לא רלוונטיות ולא ראויות.

גילה גמליאל: כשאני באה להאריך כהונה לאיש מקצוע רציני, מעצם הסיבה שהוא מלווה אותי בכל התכנית ואני רוצה שהוא יסיים את הפרויקט, אומרים שזה לא אפשרי.

גילה גמליאל: גם זה פוליטי?

גילה גמליאל: לא.

גילה גמליאל: נלחמתי על זה בוועדות חריגים ובינתיים אני מצליחה להמשיך את הכהונה.

גילה גמליאל: נראה עד מתי ואז נצטרך להתמודד עם מינוי כזה או אחר.

גילה גמליאל: בעת הזה, הוא המנהל.

משה גפני: האמת היא שלא הבנתי.

גילה גמליאל: לא הבנת.

גילה גמליאל: גם אני לא הבנתי.

ג'מאל זחאלקה: אולי גפני יכול לעזור לך.

גילה גמליאל: יותר מדי בירוקרטיה.

משה גפני: מה הסיבה?

אחמד טיבי: את רוצה שאיימן סייף ימשיך?

גילה גמליאל: בהחלט.

גילה גמליאל: בהחלט.

גילה גמליאל: הוא בן אדם ראוי.

גילה גמליאל: הוא מקצוען.

גילה גמליאל: על מנת להצליח במימוש של התכנית, הוא חייב להמשיך מבחינתי.

גילה גמליאל: עד שמישהו ייכנס וילמד את החומר, זאת פרוצדורה.

משה גפני: את מעוניינת שהוא ימשיך?

גילה גמליאל: בהחלט.

גילה גמליאל: אין שאלה בכלל.

משה גפני: יש מישהו שחושב אחרת?

גילה גמליאל: לא.

גילה גמליאל: הוא בן אדם מקצוען.

גילה גמליאל: אני אומרת לך, תראה את האבסורד.

משה גפני: אנחנו, ועדת הכספים, מבקשים על פי בקשת השרה שהופיעה בנושא של התקציב, להמשיך את זה.

גילה גמליאל: בוודאי.

גילה גמליאל: יש כאן חוסר הגיון בסיסי בניסיון לפגוע ביכולת שלנו לנהל.

משה גפני: להתמודד עם הפרויקטים האלה.

גילה גמליאל: פעם טוענים נגדך כך ופעם טוענים נגדך הפוך.

גילה גמליאל: זה לא רציני.

גילה גמליאל: תנו לי שיקול דעת לתאם בנקודות מסוימות.

גילה גמליאל: כולי תקווה שהקריאה של הוועדה בהחלט תסייע לנו.

מוסי רז: הרצון שלך שהוא ימשיך, הוא שותף לרצון הזה?

מוסי רז: גם הוא רוצה להמשיך?

גילה גמליאל: אני מקווה שהוא ירצה להמשיך.

גילה גמליאל: הוא מאוד אוהב את העבודה.

מוסי רז: מה זה מקווה?

מוסי רז: את יודעת אם הוא רוצה או לא רוצה?

גילה גמליאל: חוסר הוודאות שהציבו בפניו, יכול להיות שבעת הזאת הוא גם מחפש אלטרנטיבות.

גילה גמליאל: אבל כשזה יהיה רלוונטי, אני מאמינה שאנחנו נצליח.

אחמד טיבי: נדמה לי שהיה כנס במגזר הערבי ואמרו לו תודה וכולי.

יצחק וקנין: כבר עשו לו מסיבת פרידה.

גילה גמליאל: הם קצבו לו כהונה.

משה גפני: מה רמת התפקיד שלו?

גילה גמליאל: הוא משנה למנכ"ל בהגדרת התפקיד.

משה גפני: הבעיה היא שלוקחים החלטות טובות ומיישמים אותן רק על המצב הלא טוב.

גילה גמליאל: זו הבעיה.

גילה גמליאל: אני אומרת שצריכה להיות גמישות מחשבתית.

יצחק וקנין: בנושא של שירות המדינה, של משרות שלא מאוישות, אני הערתי כאן איזו הערה למשהו שהוועדה אישרה אלא שלא שמו לב וניסו להגיד לי שהוועדה נתנה אפשרות למבקר המדינה להעסיק קב"ט כלשהו.

יצחק וקנין: מתברר לי שמשרד מבקר המדינה שאמון לבקר את כל המציאות הזו של מינויים פוליטיים, הוא עושה את המינויים הפוליטיים הכי גדולים.

יצחק וקנין: משרד מבקר המדינה.

יצחק וקנין: אתמול אמרתי את זה כאן.

יצחק וקנין: הבאתי את הדוגמה החיה.

יצחק וקנין: תופרים מכרז במשרד מבקר המדינה.

גילה גמליאל: חבר הכנסת גפני, אתה הכרת את עורכת הדין רינת דנון שעבדה אתי כאן עשר שנים ולא נתנו לה להיות מנהלת הרשות לקידום מעמד האישה למרות שהיא עומדת בתנאי הסף והם כתבים שהיא עומדת בתנאי הסף.

גילה גמליאל: למה?

גילה גמליאל: עד עכשיו אלוהים יודע.

גילה גמליאל: היום האבסורד הוא שהיא מנכ"לית בעירייה ומנהלת 120 עובדים אבל לנהל רשות של חמישה עובדים, יש כאן אנשים שטוענים לא.

משה גפני: ההחלטות האלה מגיעות לאבסורדים.

גילה גמליאל: יש כאן אבסורדים.

משה גפני: גברתי השרה, חבר הכנסת טיבי, תמשיך.

אחמד טיבי: תכנית 922.

אחמד טיבי: אין ספק שהיה לך תפקיד חשוב בהנעת התכנית.

אחמד טיבי: אני רוצה לומר שבזמנו אנחנו בשימה המשותפת הוצאנו הודעה שאנחנו רואים בתכנית הזאת צעד בכיוון הנכון.

אחמד טיבי: היא לא התכנית שלנו כי אנחנו דרשנו 32 מיליארד לחמש שנים או 64 מיליארד לעשר שנים, אבל לא התקבלה הדרישה שלנו.

אחמד טיבי: היה שם אדם שעכשיו הוא סיים כך שאי אפשר להזיק לו אם אנחנו משבחים אותו.

אחמד טיבי: אמיר לוי.

אחמד טיבי: הוא דיבר אתי על התכנית עוד כשלפיד היה שר האוצר.

אחמד טיבי: הוא חשב שהגברת התעסוקה ותמיכה בציבור הערבי, זה וין-וין סיטיואשן.

אחמד טיבי: זה ביטוי שלו.

אחמד טיבי: גם אתם תיהנו וגם אנחנו נהנה.

אחמד טיבי: הוא אמר את זה.

אחמד טיבי: התכנית הזאת קרמה עור וגידים בתקופתו והיא יצאה לפועל בתקופת השר כחלון שדחף אותה קדימה ונתן לה אפשרות להתקדם.

אחמד טיבי: מה מפריע לי.

אחמד טיבי: בהתחלה הייתה הדלפה שזה 15 מיליארד אבל אלה לא 15 מיליארד שקלים אלא 9.8.

גילה גמליאל: הפוטנציאל הוא 15 מיליארד.

אחמד טיבי: במיוחד בעניין הרשויות.

אחמד טיבי: תקציבים לרשויות עברו יותר מאשר בשנים שעברו.

אחמד טיבי: בנושאים אחרים – שיכון, חינוך, נשים, תעסוקה וכדומה – זה הרבה פחות.

אחמד טיבי: בנושא תקציבים, לפני חודש ג'מאל ואני היינו כאן בוועדה הזאת שאתה ניהלת והעברנו 494 מיליון שקלים, חלקם מהחלטה 922 לרשויות, חלקם לתכנית של הבדואים בצפון, החלטה 1480, וחלקם מענקי איזון כלליים בארץ.

אחמד טיבי: זה דבר חיובי.

אחמד טיבי: כשיש דבר חיובי, אנחנו מציינים אותו.

אחמד טיבי: צריך הרבה יותר.

אחמד טיבי: תעסוקת נשים, השרה דיברה על כך.

משה גפני: תעסוקת נשים ערביות.

אחמד טיבי: כן.

אחמד טיבי: תעסוקת נשים ערביות בעיקר.

אחמד טיבי: תעסוקת ערבים באופן כללי ותעסוקת נשים.

אחמד טיבי: דיברת על אזורי תעשייה.

אחמד טיבי: למשל ב-922, אזורי תעשייה זה משהו מינורי שם.

אחמד טיבי: הציבור שחייב אזורי תעשייה היום יותר מכל ציבור אחר, זה הציבור הערבי כהעדפה מתקנת, כדי לצמצם פערים, כדי למצוא מקומות תעסוקה בישובים הערבים.

אחמד טיבי: לא שתושב טייבה ייסע לתל אביב, לרעננה, להרצליה או לנתניה או שתושב כפר קרא ייסע לחדרה וכולי.

אחמד טיבי: תעסוקה מקומית.

אחמד טיבי: זה טוב לישובים הערביים וזה טוב לשוק באופן כללי ולכלכלה.

אחמד טיבי: פיתוח תשתיות דיגיטליות.

אחמד טיבי: אני ביקשתי לדעת כמה כל רשות מקבלת.

גילה גמליאל: כ-200 ומשהו אלף שקלים בשנה.

גילה גמליאל: 275 אלף שקלים.

אחמד טיבי: אני רוצה לברך אותך על קורס פסיכומטרי חינם.

אחמד טיבי: אני בעד לבטל את המבחן.

גילה גמליאל: אני בעד לבטל אותו.

אחמד טיבי: הייתה לי הצעת חוק.

משה גפני: היא אמרה שבעזרת השם, כשהיא תהיה שרת החינוך, היא תבטל את המבחן.

מוסי רז: לאט לאט בתי הספר עוברים אליה.

מוסי רז: התחלנו עם הנוצרים ועוד מעט משרד החינוך.

אחמד טיבי: העיקר שתשתדלי לא להגיע ליציע המזרחי כשתתקדמי.

אחמד טיבי: גברתי השרה, אני רוצה לדבר על נקודה אחרת שצצה היום ואתמול.

מיקי לוי: על הורדת מכסים.

אחמד טיבי: אני מודה לך שהזכרת לי.

אחמד טיבי: לא.

אחמד טיבי: אתמול והיום פורסם כי הקואליציה החליטה להניע ולקדם חוק הזוי שנקרא חוק המואזין.

אחמד טיבי: אני רוצה לנצל את העובדה שהשרה שאחראית על הקשר עם החברה הערבית, ואתה מבכירי חברי הכנסת כאן, נציג הסיעות החרדיות, יהדות התורה, אני רוצה התחייבות כאן שהחוק הזה לא יקודם ביום רביעי הבא בוועדת החוקה.

אחמד טיבי: ראשית, הבנות יש לקיים, ושנית, זה חוק מג'נון של אנשים הזויים.

אחמד טיבי: יש אנשים שלא מפספסים שום הזדמנות להכניס שתי אצבעות לעיני הציבור הערבי.

אחמד טיבי: בואו נעצור אותם.

משה גפני: הבטחות יקוימו.

אחמד טיבי: למה שאלתי את השאלה?

אחמד טיבי: דיברתי אתמול עם הבוס שלך.

משה גפני: נכון.

משה גפני: גם הוא יקיים.

יצחק וקנין: אני אמרתי לך שאני מצביע רק טרומית ויחתכו את הידיים שלי, לא אצביע עליו.

מיקי לוי: אחמד, תשלח לנו את תאריכי הדיונים.

משה גפני: לא, אין דיונים.

אחמד טיבי: ניסן הודיע.

אחמד טיבי: זה על סדר היום.

משה גפני: היה אתמול בחדשות, ומיד אחר כך דיברנו שנינו, שביום רביעי הבא מתחיל דיון בוועדת החוקה.

משה גפני: דיברנו מה שדיברנו ואני אמרתי לו שהבטחות יקוימו.

משה גפני: אמר חבר הכנסת וקנין שהצבענו בטרומית ולא נצביע יותר.

יצחק וקנין: לא נצביע יותר.

אחמד טיבי: הוא אמר יותר מזה.

אחמד טיבי: הוא אמר תחתך ידי.

אחמד טיבי: אני מעוניין שידו תישאר שלמה.

יצחק וקנין: אל תדאג.

יצחק וקנין: היא תישאר שלמה.

גילה גמליאל: נרגעת?

אחמד טיבי: בנושא הזה, כן.

אחמד טיבי: בחוק ההסדרים יש סעיף של הקלות על יבוא טקסטיל.

אחמד טיבי: מי שנפגע הכי הרבה, אלה נשים ערביות ודרוזיות שעובדות במפעלים האלה.

אחמד טיבי: זה פוגע במקומות תעסוקה, מה גם שממילא אין מקומות תעסוקה.

משה גפני: תודה.

משה גפני: זחאלקה.

ג'מאל זחאלקה: תודה גברתי השרה.

ג'מאל זחאלקה: האינפורמציה שיש לי היא שאיימן סייף מסיים את תפקידו ואני מביע צער על כך.

ג'מאל זחאלקה: לא חשובות הסיבות, אבל זאת האינפורמציה שבידי.

ג'מאל זחאלקה: אני מקווה שזה לא נכון.

משה גפני: מי אחראי על ההחלטה הזאת?

גילה גמליאל: נציבות שירות המדינה.

גילה גמליאל: זה גוף שצריך לבטל אותו.

מיקי לוי: אין נציב.

גילה גמליאל: אם אודי פרוור היה נציב שירות המדינה, בהחלט היה אפשר לנהל את הנציבות כמו שצריך אבל הוא זמני.

משה גפני: אני אדבר אתך.

משה גפני: אם את רוצה, אני חושב שיש לזה גם משמעות.

גילה גמליאל: כן, בהחלט.

גילה גמליאל: אני בעד.

משה גפני: ועדת הכספים היא ועדה בה יושבות כל המפלגות.

משה גפני: אם תהיה החלטה משותפת, אנחנו נפנה לממלא מקום נציב שירות המדינה.

גילה גמליאל: אני בעד.

משה גפני: קיבלנו סקירה על תקציב 2019 ובה יש פרויקטים שנוגעים לציבור הערבי שהוא מוביל אותם.

משה גפני: שיעבוד עד תום התכניות.

גילה גמליאל: אני בעד.

משה גפני: אם זה לא יפריע, אני אקבל החלטה כזאת בהסכמת כולם.

גילה גמליאל: אני בעד.

<קריאה: אנחנו מסכימים.

ג'מאל זחאלקה: כבוד היושב ראש, כפי שאמר חברי דוקטור אחמד טיבי, אנחנו אמרנו שתכנית 922 היא צעד בכיוון הנכון.

ג'מאל זחאלקה: יש שני דברים, יש תכנית ויש יישום של התכנית.

ג'מאל זחאלקה: כל התכנית עצמה היא הרבה פחות ממה שאנחנו רוצים וצריך הרבה יותר.

ג'מאל זחאלקה: אבל היישום שלה, והיה דיון אותו יזמתי בוועדה ואתה פנית למשרדי הממשלה כולם, למשרד האוצר ולמשרד לשוויון חברתי, וביקשת מהם שקיפות ביישום של התכנית, בהקצאות התקציביות.

ג'מאל זחאלקה: אמרו שתוך שלושה חודשים שיביאו לנו פירוט מלא על כל דבר ועניין.

ג'מאל זחאלקה: אמרת שוועדת הכספים תשב להם על הראש.

גילה גמליאל: על מה אתם מדברים?

ג'מאל זחאלקה: על יישום התכנית.

ג'מאל זחאלקה: אני מדבר על משרד האוצר.

גילה גמליאל: אבל אנחנו מיישמים.

גילה גמליאל: קבענו שנעשה כאן דיון.

משה גפני: אני תכף אעיר על זה.

ג'מאל זחאלקה: מדובר בכל המשרדים.

ג'מאל זחאלקה: אני אמרתי את זה כי בתקציב הקודם לא היו מפורטים בדיוק המספרים.

ג'מאל זחאלקה: אני מבקש שהמשרד לשוויון חברתי יציג בפנינו את המספרים ואת ההקצאות לשנת 2018 ו-2019.

ג'מאל זחאלקה: הדבר הזה נעשה בעבר ואני רוצה שיעשו את זה גם בפעם הבאה.

ג'מאל זחאלקה: אנחנו עכשיו מדברים על ערים מעורבות ואני מבקש שזה לא ייעשה חד צדדי אלא ידברו עם ראשי הציבור, עם חברי מועצות עיר בחיפה ובתל אביב.

ג'מאל זחאלקה: יש נציגי ציבור שצריך לדבר אתם.

משה גפני: נציגי הציבור הערבי.

ג'מאל זחאלקה: כן.

ג'מאל זחאלקה: גם אתנו.

ג'מאל זחאלקה: יש אנשים שעשו מחקרים.

ג'מאל זחאלקה: ליעד הגדול של 42 אחוזים תעסוקת נשים ערביות.

ג'מאל זחאלקה: אני מבקש שנקבל דיווח שוטף בעניין הזה.

ג'מאל זחאלקה: כלומר, אם עכשיו עברו על התכנית שנתיים, מה הייתה ההתקדמות בשנתיים האלה.

ג'מאל זחאלקה: כלומר, אם אתה רוצה להגיע ל-42 אחוזים, עד עכשיו היית צריך לעבור לפחות 30 אחוזים מהיעד.

גילה גמליאל: לא.

גילה גמליאל: זה לא מחייב.

גילה גמליאל: זה לוקח זמן.

ג'מאל זחאלקה: אני רוצה שיהיה סיכום ביניים באמצע הדרך.

ג'מאל זחאלקה: כלומר, אנחנו רוצים בכל התכנית לעשות באמצע הדרך סיכום ביניים כדי לראות מה המצב, מה צריך להשלים ומה צריך לחזק.

ג'מאל זחאלקה: לא להגיע לסוף ולומר שאין יישום.

<מרים זלקינד: אני משדולת הנשים בישראל.

<מרים זלקינד: רציתי לברך את השרה גם על התכנית המאוד חשובה למאבק בהטרדות מיניות.

<מרים זלקינד: אנחנו כמובן נשמח לקחת חלק כמי שעובדים בשטח וגם כמובן על המינוי של יושבת ראש הרשות לקידום מעמד האישה, אווה מדז'יבוז'.

<מרים זלקינד: אנחנו עובדות אתה בצמידות והיא באמת עושה עבודה מעולה ואנחנו מאוד שמחות על כך.

<מרים זלקינד: רציתי לשאול שתי שאלות.

<מרים זלקינד: במרס 2016 הוכרז שיינתנו 25 מיליון שקלים ליועצות לקידום מעמד האישה ברשויות המקומיות שהעבודה שלהן היא מאוד מאוד חיונית כדי לקדם את מעמד האישה ואת השוויון המגדרי ברמה הכי חשובה שלו, שזאת הרמה המקומית.

משה גפני: יש תקצוב לעניין הזה?

גילה גמליאל: זה מה שהצגנו לכם בקולות קוראים.

<מרים זלקינד: היינו רוצות לדעת מה אחוזי הביצוע.

גילה גמליאל: 28 מיליון שקלים יצאו לדרך מעכשיו כל שנה לשלוש שנים.

גילה גמליאל: 183 רשויות.

<מרים זלקינד: היינו רוצות לדעת כמה תקנים אוישו.

גילה גמליאל: זה לא מאויש על בסיס תקנים.

גילה גמליאל: בכל רשות יש יועצת לקידום מעמד האישה.

גילה גמליאל: אנחנו דאגנו לקלות קוראים שמי שצריכות להגיש אותם, אלה הן היועצות דרך הרשויות על מנת לחזק את מעמדן בתוך הרשות.

גילה גמליאל: המשאבים עוברים אליהן לפעילות על בסיס תכניות שהן היו צריכות להציג לנו.

<מרים זלקינד: אנחנו יודעות על הרבה מקומות שעוד לא מאוישים והיינו מאוד שמחות אם הם היו מאוישים.

משה גפני: יש כאן תחילת דרך מאוד משמעותית שקודם לא הייתה.

<מרים זלקינד: ללא ספק ולכן אמרתי שאנחנו מברכות את השרה.

<מרים זלקינד: מילה אחת על נשים חרדיות.

<מרים זלקינד: יש לנו קו פתוח בו אנחנו עונות לנשים חרדיות בדיני עבודה.

<מרים זלקינד: למרות מה שהשרה אמרה על כך שאכן יש שילוב מאוד טוב של נשים חרדיות בשוק העבודה, אנחנו רואות הפרות בוטות, ממש קשות, בשוק העבודה.

משה גפני: נכון.

משה גפני: אמרתי את זה.

<מרים זלקינד: נשים שלא מקבלות שכר במשך שנה שלמה.

משה גפני: נכון.

גילה גמליאל: אנחנו נשמח לעבוד אתכן בשיתוף פעולה בנושא הזה.

משה גפני: אני אמרתי את זה.

משה גפני: אני מכיר את זה.

משה גפני: זה לא סתם.

משה גפני: אלה נשים שעל פי רוב הן נשים שבויות.

משה גפני: הן לא הולכות למקום אחר.

<מרים זלקינד: ממש מילה אחרונה.

<מרים זלקינד: מה תקציב הפעילות של הרשות לקידום מעמד האישה בשונה מתקנים של הרשות.

<מרים זלקינד: גם זה משהו שמאוד היינו רוצות לדעת.

משה גפני: תודה.

משה גפני: פיני קבלו, בקצרה.

<פיני קבלו: בוקר טוב.

<פיני קבלו: לגברתי השרה, אנחנו מאוד מאוד משתפים פעולה ועושים עבודה נהדרת בכל מיני תחומים, גם בנושא של גמלאים, נשים ודברים אחרים.

<פיני קבלו: אני רוצה להביא לידיעה שכרגע בחוק ההסדרים בעצם הולכים לחסל את כל מרכזי היום של אותם מועדונים של הרשויות המקומיות אליהם מגיעים אנשים בחוק הסיעוד.

משה גפני: אנחנו לא בחוק ההסדרים ואנחנו לא במשרד הרווחה.

משה גפני: אני צריך לסיים את הדיון.

<פיני קבלו: זה נוגע לשרה.

גילה גמליאל: משרד הרווחה אמון על זה אבל נשמח לעזור לך אם יש דברים קונקרטיים.

<פיני קבלו: אותם מקבלי גמלת סיעוד באים לאותם מועדונים ואם ייתנו גמלה בכסף לאותם קשישים, הם לא יגיעו למרכזים.

משה גפני: אתה אומר דברים חשובים אבל הם לא נוגעים לדיון הזה.

<פיני קבלו: בכל אופן יש לזה נגיעה למשרד לשוויון חברתי.

משה גפני: תודה.

משה גפני: אני מבקש לסכם את הדיון.

משה גפני: קודם כל, אני רוצה להגיד לחבר הכנסת זחאלקה לפני שאני מדבר לגופו של עניין.

משה גפני: זה נכון שפנינו למשרד האוצר ולמשרדים אחרים.

משה גפני: יש לנו כתובת היום.

משה גפני: אנחנו נקיים אתם דיון.

משה גפני: אנחנו גם קבענו שנשב עם המשרדים וזה מתחיל להיות מעניין, במיוחד בנושא של המגזר הערבי.

משה גפני: יכול להית שיהיה אפשר להוסיף תקציבים, יכול להיות שאם אכן התכנית תצליח – וכולנו מקווים שהיא תצליח – נוכל לטפל בעניין הזה.

משה גפני: יש לנו כתובת.

משה גפני: אני אומר לך שמה שאמר חבר הכנסת זחאלקה, זה נכון.

משה גפני: אנחנו פנינו למשרדים ואנחנו פונים.

משה גפני: הנושא הזה צריך להתבצע.

משה גפני: אני לא נכנס לבתי הספר הנוצריים, יכול להיות שאני אחשוב על איזה רעיונות להעביר למשרד לשוויון חברתי עוד כמה דברים ולהוציא אותם ממקומות אחרים, אבל כרגע זה לא עומד על הפרק.

משה גפני: אני מברך אותך ואת המנכ"ל כמובן ואת הצוות על שאתם עושים עבודה טובה.

משה גפני: עבודה מצוינת.

משה גפני: אני מבקש שתיכנסו לכל המגזרים, כפי שאתם יודעים לעשות וכפי שעשיתם עד עכשיו עם החלטות ממשלה.

משה גפני: המגזר הערבי הוא הראשון במעלה בעניין הזה כאשר מדברים על שוויון חברתי.

משה גפני: ההחלטה הזאת היא החלטה, כמו שחברי הכנסת הערבים אמרו, לא מספקת וגם כמו שאמר אחמד טיבי.

משה גפני: הוא ניהל כאן כמה ישיבות לגבי העניין הזה מטעם ועדת הכספים ואני אשמח שהנושא הזה יתקדם.

משה גפני: יש עוד אזרחים שגם מחכים לשוויון חברתי, לא באותם ממדים כמו המגזר הערבי.

גילה גמליאל: נכון.

גילה גמליאל: צריך להכין תכנית חומש.

משה גפני: בדרך לכאן התקשר אלי מישהו, נדמה לי שהוא עובד של המשרד שלכם, ואמר שאין לכם תכנית על כוללים לפנסיונרים.

משה גפני: כדאי לבדוק את זה.

משה גפני: אם אתם הולכים לאלעד למשל.

גילה גמליאל: אתה צריך לראות איזה יופי בהיענות של הישובים החרדים לקולות הקוראים.

גילה גמליאל: לקחתי לברצלונה לתערוכה של ערים חכמות נציגות מבני ברק.

גילה גמליאל: מדהים.

משה גפני: אני לא קובל על העניין הזה.

משה גפני: אני אומר שמישהו פנה אלי, נדמה לי שהוא עובד המשרד שלכם מאלעד.

<אבי כהן: אין לנו משרד באלעד.

משה גפני: אז הוא לא עובד של המשרד אבל הוא אולי עובד של העירייה ועוסק בעניין של האזרחים הוותיקים.

משה גפני: הוא אמר לי את זה ואמרתי לו שאני אעלה את הנושא.

משה גפני: הוא ראה בעיתון שאת אמורה להגיע לכאן.

משה גפני: בכל מקרה, אנחנו ועדת הכספים נלווה את העבודה שלכם.

גילה גמליאל: מעולה.

משה גפני: אנחנו כנראה נעשה ישיבה.

משה גפני: יש לנו תכנית לעשות דיונים על המשרדים השונים בלי קשר לעניין של התקציב או עם קשר, אבל לאחר אישור התקציב כדי לעקוב אחרי מה שקורה, לסייע במה שנדרש.

משה גפני: בינתיים בכל התכנית שאת הבאת לא ראיתי איזה סעיף אחד - כשיש משרד שבא ומביא תקציב ומביא תכנית, יש לי איזה סעיף אחד או שניים שאני קופץ ולא אומר כלום אלא רק נושך שפתיים אבל כאן אני מסכים אתכם בכל התכנית הזאת.

משה גפני: זאת תכנית טובה, זאת תכנית שלא הייתה בעבר.

משה גפני: אני מברך אתכם על כך.

משה גפני: אנחנו נסייע לכם.

גילה גמליאל: אני גם אחמם לך את הלב בנושא הזה של הפרויקט של שלישי בשלייקעס.

גילה גמליאל: אורי אורבך זכרונו לברכה יזם פרויקט לטיפול בסוגיית הבדידות ותרבות הפנאי לאזרחים ותיקים.

גילה גמליאל: בהתחלה זה היה בעיקר עשרה שקלים לקולנוע.

גילה גמליאל: אני שאלתי מה עם האוכלוסייה החרדית.

גילה גמליאל: שם לא הולכים לסרט בעשרה שקלים.

גילה גמליאל: לכן הרחבתי את השלישי בשלייקעס להרבה מאוד פעילויות שאני לא אכנס אליהן עכשיו אבל הרבה ערבים מרוכזים כאשר נניח עכשיו הם בים המלח לארבעה ימים.

גילה גמליאל: לאוכלוסייה החרדית היו ארבעה ימים מרוכזים בירושלים.

גילה גמליאל: הייתה היענות לא מספקת, אפשר יותר, וכאן אני קוראת לך לעזור לנו.

משה גפני: אני לא רוצה לדבר יותר מדי על הנושא החרדי כי אז יהיה מישהו שמשדר בליל שבת ויגיד שעל כל דבר שאני אומר כאן אני לוקח מעשר לחרדים.

משה גפני: את לא חייבת לדאוג לחרדים.

משה גפני: אני מתכוון למי ששידר את זה עלי אחרי כל כך הרבה שנים.

משה גפני: אין אצלי דבר כזה בכל.

גילה גמליאל: נכון.

משה גפני: כל פרויקט שאנחנו מדברים עליו, מדברים עליו.

גילה גמליאל: אני חייבת לומר לכם שגפני, עוד מהתקופה בו הייתי יושבת ראש אגודת הסטודנטים, היה הכתובת היחידה בזמנו שקיבל אתנו כהנהגת הסטודנטים לכנסת.

משה גפני: נכון.

משה גפני: כבר אז ראיתי שאת הולכת להתקדם ולהגיע רחוק.

משה גפני: גם עכשיו אני אומר את זה.

משה גפני: על כל פנים, אנחנו נלווה את המשרד, את הפרויקטים שאת הצגת כאן עכשיו, ואם תצטרכו סיוע, בבקשה.

משה גפני: אני מקבל החלטה ובדרך כלל לא מקבלים החלטה במקרה הזה.

משה גפני: אני מקבל החלטה שאם אכן האיש רוצה להמשיך והפרויקטים שאת הצגת שהם לכולנו, איך אמר אחמד טיבי?

משה גפני: זה בדרך הנכונה – אני חושב וכולנו חושבים שהם בדרך הנכונה – הוא עשה את הפרויקטים האלה, אז לפחות עד תום הפרויקטים הוא יישאר בעניין הזה.

משה גפני: הרי אי אפשר ללכת כמו איזה חכמי חלם.

משה גפני: מקבלים איזו החלטה ומיישמים אותה במקום הלא נכון.

משה גפני: אנחנו מקבלים החלטה שקודם כל את סוף הפרויקטים האלה הוא ימשיך בעבודה שלו אלא אם כן יש לך תכניות אחרות.

גילה גמליאל: לבקשת השרה ובמידה והוא כמובן יסכים.

משה גפני: נכון.

משה גפני: אני מגביל את זה לעניין הזה.

משה גפני: תודה רבה.

משה גפני: אנחנו מודים לכם.

משה גפני: תודה רבה על הסקירה המאלפת.

משה גפני: הישיבה נעולה.